নতুন মুখ্য নির্বাচন কমিশনার নিয়োগে প্রশ্ন রাহুল গান্ধীর

ওয়েব ডেস্ক: মধ্যরাতের সিদ্ধান্ত অসম্মানের। অসৌজন্যের। দেশের মুখ্য নির্বাচন কমিশনার নিয়োগ নিয়ে এই ভাষাতেই আপত্তি জানালেন বিরোধী দলনেতা রাহুল গান্ধী। কংগ্রেস নেতা মঙ্গলবার জানিয়েছেন, এটা প্রধানমন্ত্রী, স্বরাষ্ট্রমন্ত্রীর কাছে অসম্মানের। রাহুল গান্ধীর বক্তব্য, সুপ্রিম কোর্টের প্রধান বিচারপতিকে সরিয়ে মুখ্য নির্বাচন কমিশনার নিয়োগের কমিটিতে আনা হয়েছে কেন্দ্রীয় স্বরাষ্ট্রমন্ত্রীকে। তা নিয়ে মামলা চলছে। ৪৮ ঘণ্টার মধ্যে তাঁর শুনানি। প্রধানমন্ত্রী নরেন্দ্র মোদির নেতৃত্বাধীন কমিটি প্রাক্তন আইএএস জ্ঞানেশ কুমারকে সোমবার নতুন মুখ্য নির্বাচন কমিশনার বেছে নিয়েছে। বুধবার তিনি রাজীব কুমারের জায়গায় দায়িত্ব নেবেন। আইনের সংশোধনের পর এই মুখ্য নির্বাচন কমিশনারই প্রথম নিয়োগ হল। আগামী ২০২৯ সাল পর্যন্ত তিনি দায়িত্বে থাকবেন। তিন সদস্যের সংশ্লিষ্ট কমিটিতে আপত্তি জানানোর পর এবার সোশ্যাল মিডিয়ায় তা নিয়ে সরব হলেন রাহুল।

এক্স হ্যান্ডলে তিনি কেন্দ্র সরকারকে দোষারোপ করেছেন। বিরোধী দলনেতা লেখেন, এটা সুপ্রিম কোর্টের নির্দেশের অবমাননা। নতুন মুখ্য নির্বাচন কমিশনার নিয়োগের জন্য মধ্যরাতের ওই সিদ্ধান্ত প্রধানমন্ত্রী ও স্বরাষ্ট্রমন্ত্রীর জন্য অসম্মানের। ওই কমিটি ও প্রক্রিয়া নিয়ে সুপ্রিম কোর্টে মামলা হয়েছে। ৪৮ ঘণ্টার মধ্যে তা শোনা হবে।

আরও পড়ুন: মাস্ক-মোদির বৈঠক, বৈদ্যুতিন গাড়ি নির্মাতা টেসলার নিয়োগ বিজ্ঞাপন

সোমবার একইসঙ্গে হরিয়ানার প্রাক্তন মুখ্যসচিব ড. বিবেক জোশীকে নির্বাচন কমিশনার নিয়োগ করা হয়েছে।

আরও পড়ুন: